S-366/2007

Mál þetta, sem þingfest var þann 18. október sl. og dómtekið samdægurs, var höfðað með ákæru lögreglustjórans á Selfossi, dagsettri 22. ágúst 2007, á hendur J-kk-þgf Á-kk-þgf H-kk-þgf, kt. 000000-0000, Brekkutúni 15, Kópavogi,

„fyrir fíkniefna- og umferðarlagabrot

I.

með því að hafa aðfaranótt föstudagsins 30. mars 2007 ekið bifreiðinni SY-132 austur Hnoðraholtsbraut og norður Gilsbúð í Garðabæ, þaðan inná bifreiðastæði við 11-11 Gilsbúð, óhæfur til að stjórna bifreiðinni örugglega vegna áhrifa amfetamíns og fyrir að hafa umrætt sinn í vörslu sinni 0,44 g af amfetamíni sem lögregla fann við leit í jakkavasa ákærða.

Telst brot ákærða varða við 1., sbr. 2. mgr. 45. gr. a umferðarlaga nr. 50/1987 sbr. 5. gr. laga nr. 66/2006, sbr. 1. mgr. 100. gr. nefndra umferðarlaga og við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

II.

með því að hafa aðfaranótt miðvikudagsins 5. apríl 2007 ekið bifreiðinni SY-132 austur Suðurlandsveg um Kamba, Sveitarfélaginu Ölfusi, óhæfur til að stjórna bifreiðinni örugglega vegna áhrifa amfetamíns og undir áhrifum áfengis (vínandamagn í blóði 0,60‰ og í þvagi 1,00‰).

Telst brot ákærða varða við 1., sbr. 2. mgr. 45. gr. og 1., sbr. 2. mgr. 45. gr. a umferðarlaga nr. 50/1987 sbr. 5. gr. laga nr. 66/2006, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til að sæta sviptingu ökuréttar samkvæmt 101. og 102. gr. umferðarlaga nr. 50/1987, sbr. lög nr. 44/1993, lög nr. 57/1997, lög nr. 23/1998, lög nr. 132/2003, lög nr. 84/2004 og lög nr. 66/2006 og til að sæta upptöku á haldlögðum fíkniefnum sbr. ákærulið I. (efnaskrá nr. 11394), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði mætti ekki við þingfestingu málsins þrátt fyrir löglega birtingu ákæru þann 15. október sl., ásamt fyrirkalli, þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Í matsgerð frá Rannsóknastofu í lyfja- og eiturefnafræðum vegna ákæruliðar I. kemur fram að amfetamín hefði fundist í þvagi ákærða og að í blóði ákærða hefði mælst amfetamín 75ng/ml. Í matsgerð vegna ákæruliðar II. kemur fram að alkóhól hafi mælst 0,60‰ í blóði og í þvagi 1,00‰. Þá hafi fundist í blóði amfetamín 45 ng/ml. Um málavexti að öðru leyti vísast til ákæruskjals. Sannað er að ákærði framdi brot þau sem greinir í ákæru og eru þau réttilega færð til refsiákvæða. Ákærði hefur með háttsemi sinni unnið sér til refsingar.

Samkvæmt sakavottorði ákærða gekkst hann undir sátt þann 8. október 2003 fyrir brot gegn lögum um ávana- og fíkniefni og var honum gert að greiða 44.000 króna sekt til ríkissjóðs.

Refsing ákærða þykir hæfilega ákveðin 180.000 krónur í sekt til ríkissjóðs, sem ákærða ber að greiða innan fjögurra vikna frá birtingu dóms þessa en sæta ella fangelsi í fjórtán daga. Þá ber að svipta ákærða ökuleyfi í fimm mánuði frá birtingu dómsins að telja.

Samkvæmt yfirliti er sakarkostnaður vegna lyfjarannsókna og matsgerða 195.840 krónur sem ákærða ber að greiða með vísan til 165. gr. laga nr. 19/1991.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, J-kk-nf Á-kk-nf H-kk-nf, greiði 180.000 króna sekt til ríkissjóðs innan fjögurra vikna frá birtingu dóms að telja en sæti ella fangelsi í fjórtán daga.

Ákærði er sviptur ökurétti í fimm mánuði frá birtingu dómsins að telja.

Ákærði greiði 195.840 krónur í sakarkostnað.

Á-kvk-nf G-kvk-nf.